Video: Die vis wat ŉ muur kon ‘klim’Skermgreep uit die video ŉ Video van ŉ vis wat lyk of hy ŉ muur uitklim, laat sosialemediagebruikers verbaas. Die video is oorspronklik op Reddit gedeel waar die vis se vreemde gedrag duisende kommentare uitgelok het. ŉ Oranjekleurige vissie swem teen die stroom teen ŉ muur op en beland dan bo-op die muurtjie waar ŉ metaalrasper dit verhoed om verder te swem. “Ek is so trots op hom,” skryf een gebruiker. “Die einde is bietjie hartseer. Hy het nou al die moeite gedoen en wat nou?” “Lyk of hy homself teen die muur opsuig!” het ŉ ander geskryf. Volgens ŉ verslag in 2015 deur die National Geographic is dit nie vreemd dat ŉ vis kan “klim” nie en talle visse het ŉ natuurlike instink om stroomop te swem.